Darjeeling (tee)

Darjeeling on intialaista teetä, jota tuotetaan Himalajan rinteillä. Nimensä se on saanut Darjeelingin kaupungista. Darjeeling lukeutuu maailman parhaisiin teelaatuihin.

Ensimmäiset teetarhat perustettiin 1860-luvulla. Teepensaat on jalostettu sekä Camellia sinensis var. assamica että Camellia sinensis var. sinensis -muunnoksista. Darjeeling-teestä saadaan vuodessa useita satoja:
 First Flush, kaikkein parasta ja kuuluisinta Darjeelingia. 
 Second Flush, edellistä tummempaa ja täyteläisempää 
 Autumnal Flush, miedompaa kuin Second Flush
Darjeelingin kovan kysynnän vuoksi myös monsuunikauden tee kerätään, ja se myydään pussiteenä. 

Darjeelingia kutsutaan joskus ”teen samppanjaksi”; se on erittäin runsasaromista ja vivahteikasta sekä väriltään vaaleahkoa teetä. Vaikka Darjeeling luokitellaan mustaksi teeksi, se ei ole aivan sataprosenttisesti hapetettua vaan muistuttaa joiltain ominaisuuksiltaan oolongia. 

Nepalin ja Sikkimin teet muistuttavat Darjeelingia. Intialaiset teetalot ovatkin ostaneet runsaasti edullisempaa mutta laadultaan hyvää nepalilaista teetä, sekoittaneet sitä tunnetumman Darjeelingin kanssa ja markkinoineet tuotoksiaan Darjeelingina.Storm brews as Nepal tea enters Darjeeling slopes  7.8.2014, Economictimes.indiatimes.com, Nepal tea fakes a threat to Darjeeling tea  15.12.2014 Economictimes.indiatimes.com, History of Nepal Tea  Gurkhatea.co.uk  Joinain vuosina Darjeelingia oli markkinoilla huomattavasti koko alueen tuotantoa enemmän, eli osa teestä oli alkuperänsä osalta väärennettyä.Nepal tea spoils Darjeeling brew Sounak Mitra, 4.4.2010, telegraphindia.com 

 Lähteet 
 Pettigrew, Jane: Tea. Chartwell Books, 1999.
 Viitteet  

 Aiheesta muualla 

 Barbara Dufrêne: The Inimitable Taste of Darjeeling Tea  Tea & Coffee, 6/2015, s. 42–46/56, Tea & Coffee -lehtiarkisto , viitattu 15.8.2015,  
 Darjeelingin historia 
 Darjeeling Tea. Luxurious, enigmatic and aromatic.  (teaboard.gov.in)



Luokka:Musta tee
Luokka:Intialaiset juomat